b'\n_START_ARTICLE_\nPokal Nogometne zveze Slovenije\n_START_SECTION_\nSistem tekmovanja\n_START_PARAGRAPH_\nV 1. krogu se pomeri 18 ekip na nivoju medob\xc4\x8dinskih nogometnih zvez (MNZ), iz 2.SNL in 3.SNL ter 6 ekip iz Prvelige, ki niso kvalificirane v Evropska tekmovanja. NZS ima v prvem krogu mo\xc5\xbenost regijske razporeditve parov, pri \xc4\x8demer se klubi iz iste MNZ ne morejo sre\xc4\x8dati. Ekipe odigrajo med seboj po eno tekmo, prizori\xc5\xa1\xc4\x8de je odvisno od \xc5\xbereba._NEWLINE_V 2. krogu se zmagovalcem 1. kroga pridru\xc5\xbeijo \xc5\xa1e ostale 4 ekipe PrveLige, ki igrajo kvalifikacije v Evropskih tekmovanjih. Odigra se samo ena tekma in \xc5\xbereb dolo\xc4\x8di prizori\xc5\xa1\xc4\x8de._NEWLINE_V \xc4\x8detrtfinalu in polfinalu ekipi med seboj odigrata dve sre\xc4\x8danji. Eno tekmo doma in eno v gosteh. _NEWLINE_Finale Pokala Slovenije je od sezone 2004\xe2\x80\x9305 spet samo le ena tekma, ki se igra na vnaprej dolo\xc4\x8denem prizori\xc5\xa1\xc4\x8du, ki ga dolo\xc4\x8di NZS. Zmagovalec pokala igra v prvem kvalifikacijskem krogu za Ligo Evropo za naslednjo sezono, razen \xc4\x8de \xc5\xbee zmagovalec pokala igra v kvalifikacijah za Ligo prvakov.'